CELEX: 62009TN0175
Language: lv
Date: 2009-04-27 00:00:00
Title: Lieta T-175/09 P: Apelācijas sūdzība, ko par Civildienesta tiesas 2009. gada 17. februāra spriedumu lietā F-51/08 Stols/Padome 2009. gada 27. aprīlī iesniegusi Eiropas Savienības Padome

18.7.2009   
            
            
               LV
            
            
               Eiropas Savienības Oficiālais Vēstnesis
            
            
               C 167/15
            
         Apelācijas sūdzība, ko par Civildienesta tiesas 2009. gada 17. februāra spriedumu lietā F-51/08 Stols/Padome 2009. gada 27. aprīlī iesniegusi Eiropas Savienības Padome
   (Lieta T-175/09 P)
   2009/C 167/31
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Eiropas Savienības Padome (pārstāvji — M. Bauer un G. Kimberley)
   
      Cits lietas dalībnieks: Willem Stols, Halsteren (Nīderlande)
   
      Apelācijas sūdzības iesniedzējas prasījumi
   
   
               —
            
            
               atcelt Civildienesta tiesas 2009. gada 17. februāra spriedumu lietā F-51/08 (Willem Stols/Padome),
            
         
               —
            
            
               noraidīt 2008. gada 21. maija prasību, ar kuru Stols lūdza atcelt 2007. gada 16. jūlija lēmumu, ar kuru Padome bija atteikusies viņu iekļaut AST 11 pakāpē paaugstināmo ierēdņu sarakstā 2007. gada paaugstināšanas amatā ietvaros, kā arī 2008. gada 5. februāra lēmumu, ar kuru Padomes ģenerālsekretāra vietnieks kā iecēlējinstitūcija bija noraidījis viņa sūdzību, kas iesniegta, pamatojoties uz Civildienesta noteikumu 90. panta 2. punktu,
            
         
               —
            
            
               piespriest atbildētajam atlīdzināt visus tiesāšanās izdevumus pirmajā instancē un apelācijas tiesvedībā.
            
         
      Pamati un galvenie argumenti
   
   Ar šo apelācijas sūdzību Eiropas Savienības Padome lūdz atcelt Civildienesta tiesas 2009. gada 17. februāra spriedumu lietā F-51/08 Stols/Padome, ar kuru Civildienesta tiesa bija noraidījusi Padomes lēmumus par atteikšanos Stols paaugstināt amatā AST 11 pakāpē 2007. gada paaugstināšanas amatā ietvaros.
   Savas apelācijas sūdzības pamatojumam Padome izvirza divus pamatus:
   
               —
            
            
               kļūdu tiesību piemērošanā, jo Civildienesta tiesa esot pārsniegusi judikatūrā noteiktās robežas attiecībā uz Kopienu tiesas kontroli pār iecēlējinstitūcijas plašo rīcības brīvību, veicot salīdzinošu vērtējumu par tādu ierēdņu nopelniem, kuri pretendē uz paaugstināšanu amatā;
            
         
               —
            
            
               pienākuma norādīt pamatojumu pārkāpumu, jo pārsūdzētajā spriedumā esot pieļauti vairāki trūkumi un neprecizitātes, kas padarot nesaprotamu pamatu, saskaņā ar kuru Civildienesta tiesa faktiski secinājusi Padomes acīmredzamu kļūdu.